Arne Toft (S), 2004-12-02:
Nej, jeg synes, det er for billigt, at ministeren tager de opgaver op her.
Ministeren har deltaget i forhandlingerne, jeg har ikke deltaget i forhandlingerne, og det er let at stå her og argumentere med nogle forhandlinger, som ministeren er den eneste, der har deltaget i, af os, der er her.
Men jeg ville gerne spørge, hvorfor ministeren så ikke er kommet med svaret på: Hvad koster det her?
Der er blevet spurgt gang på gang: Skal vi ikke se på, hvad udgifterne bliver?
Og ministeren har sagt: Næ, lad os vente, lad os nu gennemføre lovgivningen først, så kan vi altid se, hvad det koster.
Finansministeren har sagt, at det her ingenting koster, det må ikke koste noget.
Mener ministeren ikke – når vi nu kommer til at snakke om strukturen, som egentlig ikke kommer spørgsmålet her ved – at hele reformen kommer til at koste noget?
Jeg beder da sådan set bare til, at vi nu begynder at få noget information om, hvad det er Socialdemokratiet vil bruge et oprustet kommunestyre til.
Det må man da kunne give nogle svar på.
Det er ikke noget med at referere til forhandlinger.
Jeg beder da bare om, at man nu begynder at sige, hvad det er for nogle nye opgaver, man er parat til at give kommunerne.
For jeg har endnu ikke kunnet få noget svar.
Hvad er det man vil lave om?
Vi har her en reform, hvor vi ikke bare gør kommunerne større, fordi de skal være større, men hvor vi gør dem større, fordi de skal kunne noget mere, de skal være borgernes indgang til den offentlige sektor.
De skal have hele specialundervisningsopgaven, de skal have ansvaret for hele det sociale område, de skal have ansvaret for misbrugsområdet og forebyggelsesområdet, de skal have aktier i sundhedsområdet, de skal have ansvaret på erhvervsfremmeområdet, de skal have et større ansvar på planområdet.
Det er da en massiv decentralisering, men fortæl mig lige, ikke fordi vi skal føre forhandlinger, men bare fordi det kunne være interessant at vide: Hvor er det, Socialdemokratiet vil betro kommunestyret flere opgaver?
Nu deltog jeg ikke i forhandlingerne, men det er jo altså ikke det, jeg har fået refereret.
Det, jeg ser, er den største centralisering i mands minde.
30 store amtsopgaver går til staten, og indenrigsministeren siger så: Så meget som muligt skal til kommunerne, det skal være den kortest mulige indgang.
Jeg ville godt spørge ministeren: Mener ministeren, at nærdemokratiet får eller har haft bedre forhold i de store kommuner end i de små?
Alle undersøgelser viser jo, at nærdemokratiet har haft bedre forhold i de små: Der er flere, der interesserer sig for det kommunale, og der er flere, der stemmer til valgene.
Hvordan kan ministeren så sige, at det er omvendt?
Men det, der kunne være interessant, var selvfølgelig at få at vide, hvad hr. Arne Toft har fået refereret fra forhandlingerne.
Altså jeg går jo stadig og længes efter at høre, hvad det er for opgaver, Socialdemokratiet vil flytte ud i kommunerne.
Jeg hører en socialdemokratisk partiformand, som bruger udtrykket, at vi har brug for en inddelingsreform, altså en geografireform: Vi har brug for, at små kommuner bliver større, bare for at blive større.
Lad os da få nogle socialdemokratiske bud på, hvad det er for flere opgaver, man vil betro kommunerne.
Det bliver en meget, meget kort liste.
Denne reform flytter medarbejdere og opgaver ud i kommunerne i et massivt omfang.
Kommunerne får et ansvar på sundhedsområdet, man ikke har i dag; kommunerne får det fulde ansvar på socialområdet, hvad man ikke har i dag; kommunerne får et meget større ansvar på miljø- og naturområdet, på planlægningsområdet, på erhvervsfremmeområdet, på turismeområdet, på kulturområdet; kommunerne får en bloc tilført nye opgaver.
Lad os høre, hvad det er for nogle nye opgaver, Socialdemokraterne vil betro kommunerne.